Juni 2017

**Bestyrelsesmøde søndag den 4. juni 2017**

Tilstede: Olav, Bo, Eva, Mette, Pernille og Marlene

Dagsorden:

1. Indkaldelse til generalforsamling
2. Status på Drejet
3. Energikilde
4. Hjemmeside
5. Jubilæumsfesten
6. Evt.

**Ad. 1 Indkaldelse til generalforsamling**

Indkaldelse til generalforsamlingen blev udarbejdet.

**Ad. 2 Status på Drejet**

Følgende ting er blevet lavet på Drejet:

* Der er kommet ny træ lem til kælderen, og den er let og nem at betjene.
* Der er opsat nye hegnspæle i den nordlige del (fra skel og ned til stranden), men der mangler at blive trækket tråde.
* Nyt køleskab bliver opsat i toiletrummet, grundet sikkerhedsmæssige årsager.
* Huset er blevet malet færdigt, ude møbler er blevet malet, terrassen er blevet udbygget og der er opsat vindsejl ved hushjørnerne.

Følgende ting mangler/er i gang:

* Toilettet mangler lidt spartling og maling – dette er en opgave til en arbejdsweekend.
* Solvindfanger: Klavs er i gang med at få fundet og indkøbt.
* Jubilæumsbænk ved Lokholmen – drøftelse om muligheden for at få det lavet i ugen op til jubilæumet.

Drøftelse omkring rengøring/klargøring af huset op til sæsonen i pinsen. Bestyrelsen har påtaget sig opgaven efter at Lene og Kirsten er stoppet, men rengøring/klargøring af huset er ikke en bestyrelsesopgave. Drøftelse omkring hvilke muligheder der er for at få rengjort huset.

Forslag 1: er at få en rengøringsfirma til at give tilbud, men vurdere ikke at rengøringsfirma er interesseret, når alt skal ud, samt de nok bruger elektriske apparater til rengøring.

Forslag 2: opdeling af huset i områder, som man så udfører i de weekender, man booker op til sæsonstart.

Der er udfordring omkring at huset er rengjort efter benyttelse af huset. Opfordring til at såfremt man oplever dette at give bestyrelsen besked.

**Ad. 3 Energikilde**

Der er kommet 3 tilbagemeldinger omkring fremtidige energikilder på Drejet. Tilkendegivelserne taler både for og imod el.

Opfordring fra bestyrelsen til at flere fra familien kommer med deres holdninger/tilbagemeldinger på fremtidig energikilde og gerne fra den ”unge generation” af yngre bruger af Drejet, så vi har et godt grundlag at drøfte dette på generalforsamlingen i 2018. Fristen udvides derfor til julen 2017.

Køleskabet er indkøbt for at sikre den rent driftsmæssige situation på Drejet. Køleskabet kan både anvendes med 12V, 220V og gas. Køleskabet er opsat på badeværelset, grundet sikkerhedsmæssige årsager.

**Ad. 4 Hjemmeside**

Den nye hjemmeside blev lanceret den 1. januar 2017. Den er rigtig flot og det ser godt ud. Drøftelse om fremtidig opdatering og hvilke muligheder der er for det. Pernille opretter fælles mailadresse til den persongruppe, som vil stå for løbende opdatering. Såfremt man har ændringer mm. så skal disse sendes til denne fælles mailadresse.

**Ad. 5 Jubilæumsfesten**

Status på jubilæumsfesten. Der er 33 tilmeldte, og Pernille sender en reminder ud, samt omkring betaling og hvad menuen er til festmiddagen.

Søndag kl. 11 har Olav arrangeret en tur rundt i Tryggelev nord af en professionel omviser.

**Ad. 6 Evt.**